5 ทรัพย์สินที่ใช้ในการประกอบธุรกิจ

5.1 ลักษณะสำคัญของทรัพย์สิน

 ทรัพย์สินหลักของบริษัทฯ ณ วันที่ 31 ธันวาคม 2550 มีราคาตามบัญชี ดังนี้

[]สรุปสาระสำคัญในสัญญาการเช่าที่ดินสำหรับการประกอบกิจการ

 บริษัทฯ ได้มีการเช่าที่ดินจากบุคคลภายนอก รวมจำนวน 343 ไร่ 2 งาน 98 ตารางวา เพื่อการรวบกิจการบำบัดกากอุตสาหกรรม ณ อำเภอวัฒนานคร จังหวัดสระแก้ว และบริษัทฯ ได้มีการชำระค่าเช่าทั้งหมดรวม 30 ล้านบาท แก่ผู้ให้เช่าแล้ว โดยมีสาระสำคัญของสัญญา ดังนี้

-   บริษัทฯ ได้ทำการเช่าที่ดินจาก

  1. นายแสงประทีป เทียนทอง (ผู้ให้เช่า) จำนวน 172 ไร่ 3 งาน 34 ตารางวา ค่าเช่า
  15.0 ล้านบาท

  2. นายวราวุธ สุวิทย์พันธุ์ (ผู้ให้เช่า) จำนวน 149 ไร่ 2 งาน 12 ตารางวา ค่าเช่า 13.0
  ล้านบาท

  3. นายทรงชัย กิจทวีทรัพย์ (ผู้ให้เช่า) จำนวน 21 ไร่ 1 งาน 52 ตารางวา ค่าเช่า 2.0
  ล้านบาท

-   บริษัทฯ ได้ชำระค่าเช่าทั้งหมดแล้ว และมีสิทธิในการใช้ที่ดิน 30 ปี จนถึง วันที่ 14 พฤษภาคม
    2575

-   บริษัทฯ มีสิทธิที่จะเข้าไปในที่ดินเพื่อใช้และทำประโยชน์ในที่ดินได้ทุกอย่างทุกประการ
    และปรับสภาพที่ดิน ไม่ว่าจะโดยการขุด ขนย้ายดิน/วัตถุใดๆ ออกจากที่ดิน นำดินหรือวัสดุใดๆ
    เข้ามาไว้ในที่ดิน ทำการก่อสร้าง ต่อเติม ดัดแปลง เคลื่อนย้าย รื้อถอนสิ่งปลูกสร้างใดๆ
    รวมทั้งขุดเจาะหาน้ำบาดาล และทำการใดๆ ในที่ดินได้ทุกประการ
    โดยผู้เช่าไม่ต้องขออนุญาตทำการใดๆ ในที่ดินและไม่จำต้องเสียเงินและค่าตอบแทนใดๆ
    ต่อผู้ให้เช่า

-   เนื่องจากโฉนดของที่ดินเหล่านี้ มีข้อผูกพันว่าไม่สามารถจะทำการโอนให้ผู้อื่นได้เป็นระยะเวลา
    10 ปี จนกระทั่งปี 2555 บริษัทฯ จึงไม่สามารถซื้อที่ดินเหล่านี้ได้ในทันที อย่างไรก็ดี
    เมื่อถึงกำหนดเวลาที่ผู้ให้เช่าสามารถโอนกรรมสิทธิ์ให้ผู้เช่าได้
    หรือเมื่อครบระยะเวลาการเช่า 30 ปี แล้วแต่เวลาใดจะถึงก่อน
    ผู้ให้เช่าตกลงที่จะจดทะเบียนโอนกรรมสิทธิ์ที่ดินให้แก่ผู้เช่า
    แล้วถือว่าเป็นการเลิกสัญญานี้โดยพลัน โดยถือว่าผู้เช่าได้ชำระราคาที่ดินแล้วตามสัญญาเช่าที่ดิน
    และผู้ให้เช่าไม่สามารถเรียกค่าตอบแทน ใด ๆ เพิ่มเติมอีก

สรุปสาระสำคัญในการซื้อสำนักงานใหญ่

บริษัทฯ ได้ซื้อพื้นที่สำนักงานจาก ธนาคารไทยธนาคาร จำกัด (มหาชน) ตั้งแต่ปี 2548 ซึ่งตั้งอยู่ชั้น
20 อาคารเสริมมิตรทาวเวอร์ ในราคา 25.94 ล้านบาท เพื่อใช้เป็นสำนักงานใหญ่ของบริษัทฯ
กับบริษัทย่อย โดยมีค่าใช้จ่ายส่วนกลางที่ต้องจ่ายให้ฝ่ายอาคารทุกเดือน ประมาณเดือนละ 85,000
บาท

สรุปสาระสำคัญในสัญญาเช่าสำนักงานจังหวัดสระแก้ว

บริษัทฯ ได้มีการเช่าอาคารจาก นายแสงประทีป เทียนทอง ตั้งอยู่เลขที่ 159 หมู่ 5 ตำบลห้วยโจด
อำเภอวัฒนานคร จังหวัดสระแก้ว เพื่อใช้เป็นสำนักงานของผู้เช่า
โดยมีการทำสัญญาเช่าและต่อสัญญาเช่าเป็นรายปี มีอัตราค่าเช่า เดือนละ 66,000 บาท
และมีพื้นที่อาคารประมาณ 500 ตารางเมตร และที่ดินเปล่าอีก 7 ไร่
ใช้สำหรับเป็นสำนักงานจัดการด้านขนส่ง เก็บเอกสาร ห้องปฏิบัติการทดลองและที่จอดรถ

5.2 สินทรัพย์หลักของบริษัทย่อย

ส่วนใหญ่ประกอบด้วย อุปกรณ์สำนักงานที่จำเป็น และตั้งอยู่ที่สำนักงานใหญ่ ของบริษัทฯ

5.3 นโยบายการลงทุน

เงินลงทุนในบริษัทที่เกี่ยวข้องกัน

ตามงบการเงินรวม และงบการเงินเฉพาะบริษัท ณ วันที่ 31 ธันวาคม 2550
เงินลงทุนบริษัทที่เกี่ยวข้องกันทั้งจำนวน เป็นการลงทุนเมื่อวันที่ 15 พฤศจิกายน 2550 ในบริษัท
โปรซีมีเลีย อีดับเบิ้ลยูอาร์ จำกัด ซึ่งประกอบธุรกิจเกี่ยวกับการรีไซเคิลขยะอิเล็กทรอนิกส์
ปัจจุบันบริษัทฯ ลงทุนในอัตราส่วนร้อยละ 10.00 (หลังจากคำนวณสัดส่วน
หากเงินกู้แปลงสภาพได้แปลงสภาพในอนาคต) และในอนาคตบริษัทดังกล่าวจะเพิ่มทุนจดทะเบียน
และบริษัทฯ จะลงทุนเพิ่มเพื่อให้มีสัดส่วนการถือหุ้นร้อยละ 40

เมื่อวันที่ 12 ธันวาคม 2549 บริษัทฯ ได้ลงทุนในบริษัท สุวรรณภูมิ เอ็นไวรอน เม้นท์ แคร์ จำกัด
ในสัดส่วนร้อยละ 30 ของทุนจดทะเบียน คิดเป็นจำนวนเงิน 15.00 ล้านบาท
ตามข้อตกลงในสัญญาร่วมทำงาน ซึ่งบริษัทฯ
ได้นำใบหุ้นของบริษัทดังกล่าวทั้งจำนวนไปจำนำเป็นประกันเงินกู้ยืมระยะสั้นจากบุคคลอื่น

บริษัทฯ ได้บันทึกเงินลงทุนในบริษัท สุวรรณภูมิ เอ็นไวรอนเม้นท์ แคร์ จำกัด
ตามวิธีส่วนได้เสียในงบการเงินรวมและงบการเงินเฉพาะบริษัท ณ วันที่ 31 ธันวาคม 2550
จำนวน 14.82 ล้านบาท และ 15 ล้านบาท (คิดเป็นร้อยละ 1.12 และร้อยละ 1.20
ของสินทรัพย์รวม ตามลำดับ) และรับรู้ส่วนแบ่งขาดทุนของบริษัทร่วมในงบการเงินรวม สำหรับปี
สิ้นสุดวันที่ 31 ธันวาคม 2550 จำนวน 0.15 ล้านบาท และ สิ้นสุดวันที่ 31 ธันวาคม 2549
จำนวน 0.03 ล้านบาท (คิดเป็นร้อยละ 0.11 และร้อยละ 0.02 ของขาดทุนสุทธิ ตามลำดับ)
โดยถือตามงบการเงินของบริษัทร่วมที่จัดทำขึ้นและตรวจสอบโดยผู้สอบบัญชี
ซึ่งบริษัทร่วมดังกล่าวได้จดทะเบียนจัดตั้งเมื่อวันที่ 9 มกราคม 2549 และสินทรัพย์รวมของบริษัทร่วม
ณ วันที่ 31 ธันวาคม 2550 และ วันที่ 31 ธันวาคม 2549 มีจำนวน 108.37 ล้านบาท และ
94.22 ล้านบาท ตามลำดับ

5.4 การควบคุมดูแลบริษัทย่อย

เนื่องจากบริษัทฯ ถือหุ้นในบริษัทย่อยร้อยละ 99.9 บริษัทฯ
จึงสามารถจัดแนวทางการดำเนินงานของบริษัทย่อย
ให้เป็นไปตามแนวทางการดำเนินงานของบริษัทฯ ได้